### NN 94/2024 (9.8.2024.), Pravilnik o izmjenama i dopunama Pravilnika o sadržaju i načinu vođenja evidencije i dokumentacije pravnih i fizičkih osoba koje obavljaju djelatnost socijalne skrbi te sadržaj obrazaca za izradu godišnjeg statističkog izvješća sustava socijalne skrbi

Ministarstvo rada, mirovinskoga sustava, obitelji i socijalne politike

1734

Na temelju članka 248. stavka 3. Zakona o socijalnoj skrbi (»Narodne novine« broj 18/22., 46/22., 119/22., 71/23. i 156/23.) i članka 69. stavka 4. Zakona o osobnoj asistenciji (»Narodne novine« broj 71/23) ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA EVIDENCIJE I DOKUMENTACIJE PRAVNIH I FIZIČKIH OSOBA KOJE OBAVLJAJU DJELATNOST SOCIJALNE SKRBI TE SADRŽAJ OBRAZACA ZA IZRADU GODIŠNJEG STATISTIČKOG IZVJEŠĆA SUSTAVA SOCIJALNE SKRBI

Članak 1.

U Pravilniku o sadržaju i načinu vođenja evidencije i dokumentacije pravnih i fizičkih osoba koje obavljaju djelatnost socijalne skrbi te sadržaj obrasca za izradu godišnjeg statističkog izvješća sustava socijalne skrbi (»Narodne novine« br. 113/22) naziv Pravilnika mijena se i glasi: »Pravilnik o sadržaju i načinu vođenja evidencije i dokumentacije pravnih i fizičkih osoba koje obavljaju djelatnost socijalne skrbi te sadržaju obrasca za izradu godišnjeg statističkog izvješća sustava socijalne skrbi«.

Članak 2.

U članku 2. točki 2. riječi »Zakonu o socijalnoj skrbi« zamjenjuju se riječima: »zakonu kojim se uređuje djelatnost socijalne skrbi«.

Članak 3.

U članku u 3. stavku 2. iza riječi »Hrvatskog zavoda za socijalni rad« dodaju se riječi »(u daljnjem tekstu: Zavod)«.

U stavku 3. točki 1. podtočki 2. riječi: »skrbniku ili« brišu se.

U podtočki 3. iza riječi: »stupanj težine invaliditeta« dodaju se riječi: » – oštećenja funkcionalnih sposobnosti«.

U točki 2. iza podtočke 10. dodaje se nova podtočka 11. koja glasi:

» – izvršenje usluge, osim za uslugu smještaja i organiziranog stanovanja«

Dosadašnje podtočke 11. i 12. postaju podtočke 12. i 13.

U točki 4. iza podtočke 4. dodaje se nova podtočka 5. koja glasi:

» – evidencija o izvršenju usluge, osim za uslugu smještaja i organiziranog stanovanja«

Dosadašnja podtočka 5. postaje podtočka 6.

U dosadašnjoj podtočki 6. koja postaje podtočka 7. riječi: »s Hrvatskim zavodom za socijalni rad« zamjenjuju se riječima: »sa Zavodom«.

Članak 4.

Članak 4. mijenja se i glasi:

»(1) Evidencija se vodi u elektroničkom obliku u računalnom programu u vlasništvu Republike Hrvatske koji ustrojava Ministarstvo nadležno za poslove socijalne skrbi (u daljnjem tekstu: Ministarstvo).

(2) Evidenciju vode i podatke unose stručni radnici i ovlaštene osobe pravnih i fizičkih osoba koje pružaju uslugu pomoći u kući i uslugu osobne asistencije.

(3) Unos podataka obavlja se na temelju odgovarajućih isprava i drugih dokumenata, po primitku, bez odgode.

(4) Dokumentacija o izvršenoj usluzi, osim za uslugu smještaja i organiziranog stanovanja, obavezno sadrži potvrdu korisnika da je usluga izvršena.

(5) Podaci koji se unose ne smiju se brisati, a promjena podataka unosi se bez odgode kod svake promjene.

(6) Podaci se unose u skladu s uputom o unosu podataka koja je sastavni dio računalnog programa iz stavka 1. ovog članka.

(7) Stručni radnici i ovlaštene osobe odgovorni su za ažurno vođenje evidencije i za točnost unesenih podataka.

(8) Ispravak unesenih podataka vrši ovlaštena osoba.«

Članak 5.

U članku 9. riječi »Zavod ili osoba dostavila« zamjenjuju se riječima: »podnositelj zahtjeva dostavio«.

Članak 6.

U članku 13. stavku 1. riječi: »točke 4.« brišu se.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 029-02/22-01/2

Urbroj: 524-08-01-03/4-24-5

Zagreb, 6. kolovoza 2024.

Ministar
 Marin Piletić, v. r.